Võõrsil mängivate Eesti võrkpallurite hooajad saavad järjest lõpplahendusi ja eelmine nädal tõi ka mitu medalit, vahendab volley.ee.
#000005
Soome meistriliigas lõppes Andrus Raadiku ja Savo Volley hooaeg, kui finaalseerias jäädi napilt alla Tampere Sastamala Valepale. Nelja võiduni peetava seeria kuues mäng lõppes Raadiku 23 punkti (+12) toel Savo 3:2 (25:20, 16:25, 25:20, 25:22, 15:13) võiduga, ent otsustavas seitsmendas kohtumises pidi Savo vastu võtma 0:3 (19:25, 23:25, 20:25) kaotuse ja seega saadi kaela hõbemedalid. Raadikult viimases mängus 11 punkti (-3).
#000006
Keith Pupart sai Rumeenia kõrgliigas kaela pronksi, kui aitas Craiova meeskonna otsustavas finaalgrupi mängus 3:1 (25:21, 27:29, 25:18, 25:21) võiduni Bukaresti Steaua vastu. Pupart tõi 7 punkti (+6).
#000007
Saksamaa kõrgliigas jätkub finaalseeria, kus üheks osaliseks on Andri Aganits ja Friedrichshafeni VfB ning teiseks Cedric Enardi juhendatav Berliini Recycling Volleys. Pärast avamängu võitmist sai Friedrichshafen eelmisel nädalal esmalt 3:1 (21:25,25:23, 25:22, 26:24) võidu ning seejärel jäi 3:0 (25:23 27:25 25:17) peale Berliin. Sel kolmapäeval peetud kolmandas kohtumises pani paremuse maksma samuti Enardi juhendatav tiitlikaitsja, kes võitis Eesti temporündaja koduklubi 3:1 (24:26, 26:24, 26:24, 25:20). Aganits esimeses ja kolmandas kohtumises kaasa ei teinud, teises tõi vähese ajaga 1 punkti (-1). Kolme võiduni peetav finaalseeriaon seega mängudega 2:2 viigis, otsustav mäng peetakse laupäeval Berliinis.
#000009
Prantsusmaal sai läbi Ardo Kreegi ja Sete’i Arago hooaeg. Veerandfinaali otsustavas mängus tuli tunnistada Narbonne ́i 3:2 (21:25, 25:23, 25:23, 23:25, 15:12) paremust. Kreek tõi 9 punkti (+3).
#000010
Prantsusmaa esiliigas alustas Robert Viiberi koduklubi Grand Nancy poolfinaalseeriat 2:3 (25:23, 15:25, 23:25, 25:17, 12:15) kaotusega St-Quentinile. Viiber sai kirja täismängu ja tõi lisaks sidemängija tööle ka 4 punkti (-2). Esmaspäeval peetud korduskohtumises jäi Nancy kindlamalt 0:3 (18:25, 23:25, 21:25) St-Quentinile alla, Viiber panustas täismängu ja 3 punktiga (0). Sellega lõppes ka Viiberi välishooaeg.
#000011
Prantsusmaa naiste meistriliigas pidid Polina Bratuhhina-Pitou tööandja Terville’i Florange esimeses poolfinaalmängus tunnistama Le Cannet’ Volero 3:0 (25:23, 25:21, 25:16) üleolekut. Bratuhhina-Pitou panustas 6 punkti (-3). Seeria teises kohtumises jäi Terville vastasele alla tulemusega 2:3 (25:22, 23:25 21:25, 25:21, 15:17) ning finaali seega ei pääsenud. Bratuhhina-Pitoult 8 punkti (+0).
#000012
Naiste esiliigas jätkasid Nette Peit ja tema tööandja Quimper Volley 29 väljalangemismängudega. Viimati saadi 3:0 (25:9, 25:19, 25:9) jagu Vitrolles’ist. Tabelis ollakse 33 punktiga kolmandad.
#000013
Poola kõrgliigas võitsid Robert Täht ja Belchatowi Skra veerandfinaalseeria otsustava kohtumise Olsztyni vastu 3:2 (29:27, 23:25, 25:19, 22:25, 15:13) ning pääsesid poolfinaali. Täht tegi korraliku esituse, tuues 13 punkti (+2). Poolfinaalseeria avamängus saadi Jastrzebski Wegielilt 0:3 (14:25, 28:30, 24:26) kaotus, Täht tõi vähese mänguajaga 2 punkti (+0). Seeria teine mäng leidis aset teisipäeval ja 0:3 (18:25, 22:25, 19:25) kaotusega langes Tähe koduklubi kullakonkurentsist. Täht selles mängus kaasa ei teinud.
#000014
Timo Tammemaa ning Rzeszowi Asseco Resovia alustasid mängudega 5. kohale ning esimeses kohtumises saadi Olsztyni vastu kirja 3:1 (25:21, 20:25, 25:16, 25:23) võit. Tammemaalt 9 punkti (+4). Korduskohtumises jäi küll omakorda 3:1 (25:23, 25:22, 19:25, 25:19) peale Olsztyn, kuid seejärel suutis Resovia kuldse geimi seisuga 15:10 enda nimele vormistada – nii saigi Resovia sel hooajal PlusLiga viiendat kohta tähistada. Tammemaa panustas hooaja viimases kohtumises lausa 12 punktiga (+5), lüües maha 90% tõstetest.
#000015
Renee Teppan ja Pireuse Olympiakos said Kreeka kõrgliiga finaalgrupi eelviimases voorus 1:3 (27:29, 23:25, 25:23, 21:25) kaotuse Ateena Panathinaikoselt. Teppan tõi oma meeskonna parimana 24 punkti (+10). Neljapäeval mängis Olympiakos 3:0 (27:25, 25:18, 25:18) üle Kifisia, Teppan panustas 9 punktiga. Kreeka kõrgliigas lõppesid sellega finaalgrupi mängud ja Olympiakos sai kaela hõbemedalid.
#000016
Belgia kõrgliiga finaalgrupis peeti kahe vooru mängud. Märt Tammearu koduklubi Roeselare Knack alistas esmalt 3:0 (25:16, 25:22, 27:25) Aalsti Lindemansi ning viimases mängus tuli tunnistada Meneni 3:2 (25:22, 21:25, 25:21, 20:25, 15:13) üleolekut. Tammearult esimeses kohtumises vähese mänguajaga 1 punkti (+1), teises 18 punkti (+10).
#000017
Renet Vankeri ja Henri Treiali tööandja Maaseiki Greenyard sai esmalt 3:1 (25:23, 20:25, 25:20, 26:24) jagu Menenist, Treialilt 12 punkti (+9), Vankerilt lisaks mängu juhtimisele 2 silma (+1). Seejärel alistati 3:0 (25:19, 25:22, 25:23) Aalst, Treialilt taas 12 punkti (+10), Vankerilt 4 punkti (+2). Roeselare võitis finaalgrupi 15 punktiga ja tagas kindlalt koha finaalis. Maaseik jäi aga 10 punktiga kolmandaks ning finaalist seega eemale. Teine oli 11 punktiga Menen.
#000018
Karolina Kibbermann mängis Volero Le Cannet Cote d’Azur naiskonna eest viimase kohtumise Prantsusmaa tugevuselt kolmandas N2 sarjas, kui Cagnes’i US Volley-Balli üle võeti 3:0 (25:19, 25:17, 25:17) võit. Viimast mängu Kibbermann koondisekohustuste tõttu kaasa ei tee, hetkel on Cote d’Azur tabelis 34 punktiga neljas.
#000019
Beach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000022
Beach44 karikasarjas ületas esimene võrkpallur 100 punkti piiri
#000025
Tartumaa õdede duo võttis pealinnas veenva esikoha, Korotkov võidutses treeneriga
#000027
Võru Võrkpalliklubi Barrus palkas talendika ameeriklase
#000029